Aarhuus Stifts-Tidende, 1844-10-02
Jfølge Kieler Corresp." er der udnævnt en Commission, for at afgive sin Betænkning over en Reorganisation af den slesv. holst. Regjering, vel nærmest i Anledning af Præsident Spies's Afgang ved Døden. Denne Commission skal bestaae af Regjeringsraaderne Kraus og Kmh. v. Heinze, Amtmændene v. Scheel, v. Krogh og v. Kardorf, const. Landfoged Boisen og Borgmestrene Etatsr. Jessen i Slesvig og Dr. Bale mann i Kiel. Hertil føies endnu den vigtige Oplysning: at Hs. Durchl. Statholderen, Prinds Frederich, af Augustenborg, skal være udnævnt til sammes Præsident. - Hvad der trænges til siger Fædrelandet – er ikke den slesvig-holsteenske Regjerings Reorganisation, men dens Ophævelse; herpaa burde Jnstruxen gaae ud, men da burde Commissionen ogsaa sammensættes af andre Mænd og allermindst præsi deres af den i Ribe saa slet modtagne Prinds-Statholder. "Dannevirke" indeholder en udførlig Beretning om, hvorlunde Schleswigholsteinismen har gjort sig gjældende ved Restaurationen af Frue Kirke i Haderslev. Over Prædikestolen fandtes nemlig en Christus figur, der i Haanden holdt den christelige røde Troes- og Seiersfane med det hvide Kors. Denne Fane ansaae Schleswigholsteinerne i deres Navetet for Dannebrog, og besluttede derfor at ombytte den med den schleswigholsteinske Fane (rød, hvid og blaa i 3 Striber); imidlertid maa dette dog være forekommet Vedkommende for galt, og Enden paa Affairen er bleven, at man har taget den christelige Kirkes røde og hvide Seiersfane af Haanden paa Christusfiguren og givet den et Kors i Stedet, der nu kan tjene som Minde om, at Schleswigholsteinismen hviler tungt paa Landet ikke blot i verdslige Sager. Under Titlen Skolelærerne med Posttaske paa Nakken meddeles i No 21 af "Tidende for alm. dansk Skolelærer-Forening" efterfølgende Factum: "J Woer- og Nim-Herreder – de samme Herreder, hvori Lærerne, ifølge Justitsraad Withs Yttringer, skulle befinde sig saa overordentlig vel – er der fornylig anskaffet en geistlig Circulairtaske af Læder, ligesom de Posttasker, hvormed Landsbyposterne lade sig see i Kjøbstæderne; den er indrettet til at bæres paa samme Maade som disse, idet den er forsynet med en Læderrem til at kaste over Skulderen; dog er den vistnok lidt større end en Landsby Posttaske, da den holder omtrent 3 Qvarteer i Længden og 2 Qvarteer i Bredden. Udenpaa er den forsynet med følgende Jndskrift: "Woer- og Rim-Herreders geistlige Circulairtaske", saa det er synligt for Alle, i hvad Ærinde Læreren vandrer. En Folkelærer med en Posttaske paa Ryggen i Sandhed et Syn, der er vel skikket til at indgyde Almuen Agtelse for Folkeskolen og dens Tiener!!" – "Dersom Lærerne i Woer og Nim-Herreder finde sig i en slig Behandling, da kunne vi ikke nægte, at det i en vis Forstand geraader dem til Ære; det viser idetmindste, at de have forstaaet at tilegne sig den for en Skolelærer saa nødvendige og høit anpriste Dyd: Taalmodighed. Dog - Taalmodigheden kan ogsaa drives for vidt, og skjøndt det langtfra er vor Hensigt at prædike Trods og Opsætsighed, saa finde vi os dog opfordrede tilat anmode vedkommende Lærere om, at de, i Følelsen af Lærerkaldets Værdighed, ville med beskedent Alvor opponere imod en Foranstaltning, der umulig kan finde de høiere Autoriteters bifald. Vi mene, at de ere i deres gode Ret til ligefrem at nægte at bære en saadan hele Standen haanende Posttaske; vi opfordre dem til at gjøre det, og Posttasken, som hierarchisk Myndighed skaanselløs har indført, vil borttages fra deres Nakke.